Henry Every

Henry Every (ca. 1659–1699) var en pirat, og var også kjent som Henry Avery, John Avery, Long Ben og Benjamin Bridgeman. Every er en av få større piratkapteiner som sannsynligvis trakk seg tilbake med sitt tyvgods uten å ha blitt arrestert eller å ha falt i kamp.

I løpet av sin tidlige karriere tjente han på forskjellige skip i the Royal Navy, men tok etter hvert til piratvirksomhet. I 1694 bordet Every og hans menn skuta «Charles II» ved Coruña i Spania. De døpte om båten til «Fancy» og satte seil for Det indiske hav. Her angrep de i 1695 skipet «Ganj-i-Sawai» som tilhørte Aurangzeb, stormogulen av India.

Etter å ha seilt til Karibia ble seks av mannskapet tatt til fange, og fem av dem hengt etter en rettssak i Old Bailey. Hva som skjedde med Every er noe uvisst, men ifølge legenden flyttet han tilbake til Devon, ble rundlurt av kjøpmenn, og døde i fattigdom i Bideford i 1696.

 Referanser 

Kategori:Mytterister
Kategori:slavehandlere
Kategori:Engelske pirater
Kategori:Personer fra Plymouth